Document ID: 32001D0660

32001D0660
L 232/23
SLUŽBENI LIST EUROPSKE UNIJE
ODLUKA KOMISIJE
od 6. kolovoza 2001.
o ažuriranju Odluke 2000/112/EZ s obzirom na distribuciju zaliha antigena između banaka antigena
(priopćena pod brojem dokumenta C(2001) 2472)
(Tekst značajan za EGP)
(2001/660/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), kako je zadnje izmijenjena Odlukom Vijeća 2001/12/EZ (2), a posebno njezin članak 14.,
uzimajući u obzir Odluku Vijeća 91/666/EEZ od 11. prosinca 1991. o uspostavljanju zaliha cjepiva Zajednice protiv bolesti slinavke i šapa (3), kako je zadnje izmijenjena Odlukom Komisije 2001/181/EZ (4), a posebno njezin članak 7.,
budući da:
(1)
U skladu s Odlukom 91/666/EEZ, nabava antigena dio je djelovanja Zajednice za uspostavljanje zaliha cjepiva Zajednice protiv slinavke i šapa.
(2)
Prilog I. Odluci 91/666/EEZ detaljno donosi količine i podtipove antigena virusa slinavke i šapa koje treba spremiti u zalihe antigena Zajednice.
(3)
Odlukom Komisije 93/590/EZ (5), kako je zadnje izmijenjena Odlukom 2000/112/EZ (6), uređuje se nabava antigena virusa slinavke i šapa A5, A22 i O1.
(4)
Odlukom Komisije 97/348/EZ (7), kako je zadnje izmijenjena Odlukom 2000/112/EZ, uređuje se nabava antigena virusa slinavke i šapa A22-Irak, C1 i ASIA1.
(5)
Odlukom Komisije 2000/77/EZ (8), uređuje se nabava određenih količina antigena virusa slinavke i šapa A Iran 96, A Iran 99, A Malezija 97, SAT 1, SAT 2 (istočnoafrički i južnoafrički sojevi) i SAT 3.
(6)
Odlukom Komisije 2000/569/EZ (9), uređuje se nabava dodatnih količina antigena virusa slinavke i šapa A22-Irak, O1-Manisa, ASIA 1-Shamir, A Malezija 97, SAT 1, SAT 2 (istočnoafrički i južnoafrički sojevi) te SAT 3.
(7)
Po pisanim informacijama od strane potpisnika ugovora u vezi s nabavom i distribucijom antigena nabavljenih u skladu s Odlukom 2000/569/EZ odobrenim mjestima, čini se primjerenim ažurirati Prilog Odluci 2000/112/EZ kojim se detaljno opisuje distribucija zaliha antigena između banaka antigena koja je osnovana u okviru djelovanja Zajednice u vezi sa zalihama cjepiva protiv slinavke i šapa te kojom se izmjenjuju Odluke Komisije 93/590/EZ i 97/348/EZ.
(8)
Mjere predviđene ovom Odlukom u skladu su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilog Odluci 2000/112/EZ se zamjenjuje Prilogom ovoj Odluci.
Članak 2.
Ova je Odluka upućena državama članicama
Sastavljeno u Bruxellesu 6. kolovoza 2001.

Labels: 19
7
0
6
18